
      				           PATVIRTINTA 
      				         Šilutės rajono savivaldybės tarybos
      				         2026 m. 
      				         sprendimu Nr. 

[bookmark: _Hlk47346134]ŠILUTĖS RAJONO SAVIVALDYBĖS NEVYRIAUSYBINIŲ ORGANIZACIJŲ STRATEGINIŲ KULTŪROS RENGINIŲ FINANSAVIMO IR KONKURSO ORGANIZAVIMO TVARKOS APRAŠAS

I SKYRIUS
BENDROSIOS NUOSTATOS

1. Šilutės rajono savivaldybės (toliau – Savivaldybės) nevyriausybinių organizacijų (toliau – NVO) strateginių kultūros renginių (toliau – Renginių) finansavimo ir konkurso organizavimo tvarkos aprašas (toliau – Aprašas) nustato NVO, atitinkančių Lietuvos Respublikos nevyriausybinių organizacijų plėtros įstatyme nustatytą nevyriausybinės organizacijos sąvoką, strateginių kultūros renginių finansavimo būdus, konkurso organizavimo tvarką, renginių vertinimo kriterijus, reikalavimus paraiškoms, vertinimo, lėšų skyrimo iš Savivaldybės biudžeto Kultūros plėtros ir paveldo puoselėjimo programos tvarką, kontrolę ir atskaitomybę.
2. Nevyriausybinės organizacijos strateginis kultūros renginys –  tai renginys, esantis Šilutės rajono strateginių renginių sąraše ir atitinkantis Šilutės rajono savivaldybės strateginių renginių sąrašo sudarymo ir finansavimo tvarkos aprašo nuostatas.
3. Nevyriausybinė organizacija, siekdama, kad naujas renginys gautų Strateginio renginio statusą ir būtų įtrauktas į Strateginių renginių sąrašą, gali teikti Savivaldybės merui prašymą, vadovaudamasi Savivaldybės tarybos sprendimu „Dėl Šilutės rajono savivaldybės strateginių renginių sąrašo sudarymo ir finansavimo tvarkos aprašo patvirtinimo“.
[bookmark: _Hlk142635908]            4. Tvarkos apraše naudojamos pagrindinės sąvokos:
4.1. Konkurso administratorius – Savivaldybės administracijos direktoriaus įsakymu paskirtas už konkurso (toliau – Konkurso) vykdymą atsakingas darbuotojas.
4.2. Projektas – laikina veikla, nukreipta į numatyto tikslo pasiekimą (pvz., produkto, paslaugos ar rezultato sukūrimą), turinti savo pradžią ir pabaigą bei baigtinius rezultatus (toliau – Projektas).
            4.3. Paraiška – patvirtintos formos prašymas (1 priedas) gauti finansavimą projektui įgyvendinti (toliau – Paraiška).
            4.4. Pareiškėjas – kultūrines paslaugas teikianti nevyriausybinė organizacija, teikianti projekto paraišką ir siekianti gauti finansavimą projektui įgyvendinti.
	
II SKYRIUS
FINANSAVIMO BŪDAI, REIKALAVIMAI PAREIŠKĖJAMS, PARAIŠKŲ PATEIKIMO IR VERTINIMO TVARKA

            5. Lėšos NVO strateginiams renginiams skiriamos konkurso ir ne konkurso būdu.
6.  Ne konkurso būdu kofinansavimą NVO strateginiam kultūros renginiui NVO gali gauti, jei laimėjo projektą ir gavo lėšų iš Lietuvos kultūros tarybos ar kitų programų.  Tokiu atveju NVO pateikia prašymą Savivaldybės merui skirti lėšas Projektui kofinansuoti. Prašyme turi būti nurodyta: trumpas Projekto / strateginio renginio aprašymas (planuojamos vykdyti projekto veiklos, konkretus įgyvendinimo laikotarpis, bendra projekto vertė, prašomos iš Savivaldybės biudžeto lėšos). Kartu su prašymu pateikiama finansavimo iš Lietuvos kultūros tarybos (ar kitų programų) kopija. Lėšos tokiems Projektams kofinansuoti skiriamos iš Kultūros plėtros ir paveldo puoselėjimo programos lėšų. 
7. Nevyriausybinės organizacijos (viešosios įstaigos, asociacijos, visuomeninės organizacijos, išskyrus politines organizacijas), siekiančios gauti paramą Šilutės rajono savivaldybės tarybos sprendimu patvirtintiems NVO strateginiams kultūros renginiams finansuoti, dalyvauja Savivaldybės organizuojamame NVO strateginių kultūros renginių finansavimo konkurse (toliau – Konkursas).
8. Reikalavimai pareiškėjams: 
8.1. Pareiškėjo buveinės registracijos vieta turi būti Šilutės rajono savivaldybės teritorijoje. Organizacija turi veikti kultūros ir (ar) meno srityje.
8.2. Pareiškėjas gali teikti paraišką tik konkrečiam Renginiui, esančiam Tarybos patvirtintame Strateginių kultūros renginių sąraše.
8.3. Pareiškėjas turi būti teikiamo renginio organizatorius (esant poreikiui gali pateikti ankstesnių metų renginio (-ių) viešus įrodymus). 
9. Konkursas skelbiamas Savivaldybės tarybai patvirtinus Savivaldybės einamųjų metų biudžetą. 
10. Paraiškos nuo Konkurso paskelbimo dienos priimamos per 30 kalendorinių dienų.
11. Konkursą organizuoja Savivaldybės administracija. Konkurso administratorius informaciją apie konkursą skelbia Savivaldybės interneto svetainėje www.silute.lt. Skelbime nurodoma:
11.1. strateginių renginių, kuriems bus skiriamas finansavimas, sąrašas;
11.2. Paraiškų priėmimo laikas;
11.3. papildomi dokumentai, kuriuos būtina pridėti prie Paraiškos;
11.4. kita Pareiškėjams reikalinga informacija (jei Pareiškėjas mano esant reikalinga);
11.5. Konkurso administratoriaus vardas, pavardė ir kontaktai.
12. Vienas Pareiškėjas gali pateikti ne daugiau kaip vieną Paraišką.
13. Konkursui teikiami šie dokumentai:
13.1. užpildyta, pasirašyta Paraiška (šio aprašo priedas) su privalomais paraiškos priedais;
13.2. Renginio organizatorių sąrašas (vardas, pavardė, kontaktai);
13.3. kita projekto svarbą pagrindžianti informacija, jei tokios informacijos pareiškėjas turi.
14. Paraiška su priedais teikiama užpildyta kompiuteriu, lietuvių kalba, pasirašyta Pareiškėjo vadovo arba jo įgalioto asmens, turinčio teisę veikti Pareiškėjo vardu, nurodant vardą, pavardę ir pareigas bei patvirtinta antspaudu, jei Pareiškėjas privalo turėti antspaudą, arba elektroniniu parašu, jei pareiškėjas jį turi. Paraiškos pasirašomos fiziniu arba elektroniniu parašu. Paraiškos priimamos Savivaldybės administracijos elektroniniu paštu administracija@silute.lt.
15. Pareiškėjas atsako už Paraiškoje nurodytų duomenų teisingumą.
           16. Gavus Paraiškas atliekamas Paraiškų administracinės atitikties vertinimas, kurį vykdo Konkurso administratorius. Administracinio vertinimo metu tikrinama, ar Paraiška pateikta laiku, ar užpildytos visos formos, ar pateikti visi privalomi priedai ir ar Pareiškėjas atitinka šio Aprašo 8 punkte nustatytus reikalavimus.
16.1. Paraiška nevertinama, jei Pareiškėjas yra neatsiskaitęs už ankstesniais metais gautą paramą iš Kultūros plėtros ir paveldo puoselėjimo programos arba nustatyta, kad yra pažeidęs šios programos lėšų naudojimo tvarką;
16.2. Paraiškos, kurios neatitinka administracinės atitikties reikalavimų, yra atmetamos Savivaldybės administracijos direktoriaus sprendimu ir Komisijai vertinti neperduodamos. Apie Paraiškos atmetimo priežastis Pareiškėjas informuojamas elektroniniu paštu per 5 darbo dienas nuo sprendimo priėmimo.
17. Pateikęs paraišką, Pareiškėjas paraiškos taisyti, tikslinti, pildyti ar pateikti papildomus dokumentus negali.
18. Paraiškas vertina 7 narių Šilutės rajono savivaldybės strateginių kultūros renginių finansavimo konkurso komisija (toliau – Komisija), kurią sudaro trys Šilutės rajono savivaldybės tarybos nariai, trys Šilutės rajono savivaldybės administracijos darbuotojai, vienas Šilutės rajono savivaldybės nevyriausybinių organizacijų tarybos atstovas (kultūros srities). Personalinę komisijos sudėtį ir jos darbo reglamentą potvarkiu tvirtina Savivaldybės meras. 
19. Savivaldybės administracijos direktoriaus įsakymu tvirtinami kiti dokumentai, susiję su Konkurso įgyvendinimu (ataskaitų formos, detalios išlaidų sąmatos forma).
20. Galutinį sprendimą dėl lėšų skyrimo Konkurso dalyviams priima Savivaldybės administracijos direktorius, atsižvelgdama į Komisijos siūlymus. 
  
III SKYRIUS
VERTINIMO KRITERIJAI

21. Vertinimo kriterijai: 
21.1. renginio svarba ir tęstinumas (konkreti išliekamoji vertė, numatomas atsinaujinančių ir (ar) naujų kultūros ir (ar) meno paslaugų ar produktų kūrimas (įvardyti);
21.2.  renginio meninė vertė bei įvardintų edukacinių programų atitikimas tematikai, jų skaičius; 
21.3. viešinimas ir projekto rezultatų sklaida (renginio veiklų ir rezultatų viešinimas (įvardinti konkrečiai); 
21.4. planuojamas lankytojų / žiūrovų skaičius ir dalyvių skaičius;
21.5. renginio sąmatos tikslingumas ir pagrįstumas (sąmatoje nurodytos išlaidos yra tiesiogiai susijusios su renginio organizavimu, detalizuotos, atitinka rinkos kainas, įvardyti renginio papildomi finansavimo šaltiniai, jų lėšų santykis).

IV SKYRIUS
KOMISIJOS DARBO TVARKA

22. Komisijos darbas organizuojamas vadovaujantis Komisijos darbo reglamentu, kuris tvirtinamas Savivaldybės mero potvarkiu. Šiuo potvarkiu Savivaldybės meras tvirtina ir Komisijos narių nešališkumo deklaracijos ir konfidencialumo pasižadėjimo formą.  
23. Kiekvienas Paraiškos kriterijus vertinamas balais nuo 1 iki 5 (aukščiausias galimas įvertinimas – 5 balai). Kiekvienas Komisijos narys kiekvieną Paraišką vertina atskirai – pildo patvirtintą vertinimo anketą ir renginiui skiria balus pagal vertinimo kriterijus. Komisija sprendimą priima paprasta visų Komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, daroma 5 minučių pertrauka diskusijoms, tada balsuojama trečią kartą. Balsams pasiskirsčius po lygiai, komisijos pirmininko balsas yra lemiamas.

V SKYRIUS
ATSAKOMYBĖ, ATSISKAITYMAS IR KONTROLĖ

24. Kofinansavimą Projektui pagal šio Aprašo 6 punktą gavusios NVO atsiskaito vadovaudamosi Šilutės rajono savivaldybės Kultūros plėtros ir paveldo puoselėjimo programos rezervo naudojimo tvarkos aprašu (toliau – Rezervas).
25. Finansavimą Projektui konkurso būdu iš biudžeto gavusios NVO (toliau – Projekto vykdytojas) su Savivaldybės administracijos direktoriumi pasirašo Projekto vykdymo ir finansavimo sutartį (toliau – Sutartis), kurioje numatomi šalių įsipareigojimai, Sutarties nutraukimo ir kitos sąlygos. Prie Sutarties pridedama detali išlaidų sąmata, patvirtinta NVO vadovo parašu.
26. Jei finansavimą gavęs Projekto vykdytojas raštu (arba per administracinių paslaugų sistemą) atsisako pasirašyti Sutartį arba jos nepasirašo per 30 kalendorinių dienų nuo projektų sąrašo patvirtinimo Savivaldybės taryboje, laikoma, kad jis atsisako Savivaldybės biudžeto finansavimo šiam Renginiui einamaisiais metais ir lėšos grąžinamos į Rezervą. 
27. Lėšos į Sutartyje nurodytą Projekto vykdytojo sąskaitą, atsižvelgiant į detalioje išlaidų sąmatoje nurodytus terminus, pervedamos pagal Savivaldybės biudžeto sudarymo ir vykdymo tvarkoje numatytas procedūras.
28. Kofinansavimo ar konkurso būdu NVO Strateginiam renginiui skirtos lėšos negali būti naudojamos:
28.1. iš kitų finansavimo šaltinių apmokėtoms išlaidoms kompensuoti;
28.2. patalpoms arba pastatams išlaikyti, remontuoti;
28.3. ilgalaikiam materialiajam turtui įsigyti; 
28.4. darbo užmokesčiui pagal darbo sutartis, socialinio draudimo įmokoms;
28.5. dalyvavimo įvairių asociacijų veikloje išlaidoms padengti;
28.6. nevyriausybinių organizacijų įsiskolinimams padengti;
28.7. kitoms su projekto veiklomis nesusijusioms išlaidoms padengti.
29. Projekto vykdytojas už gautų lėšų panaudojimą Savivaldybės administracijos  Centralizuotos buhalterijos skyriui (toliau – Centralizuotos buhalterijos skyrius)  pateikia ketvirtines (ne vėliau kaip iki kito ketvirčio pirmo mėnesio 10 d.) ir metinę biudžeto išlaidų sąmatos vykdymo ataskaitas.
30. Projekto vykdytojas, Savivaldybės administracijai papildomai paprašius, privalo pateikti visą prašomą informaciją ir dokumentus, susijusius su veikla, kuriai paskirta finansinė parama iš Savivaldybės biudžeto.
[bookmark: _Hlk97718527]31. Įgyvendinus renginio programą, Projekto vykdytojas per 30 kalendorinių dienų, bet ne vėliau kaip iki gruodžio 20 d., pateikia finansinę ataskaitą Savivaldybės administracijos Centralizuotos buhalterijos skyriui. Kartu su biudžeto išlaidų sąmatos vykdymo ataskaita pateikia visų pirminių buhalterinių dokumentų, patvirtinančių padarytas išlaidas, kopijas, patvirtintas organizacijos vadovo parašu (arba saugiu elektroniniu parašu) ir antspaudu, jei organizacija jį privalo turėti.
[bookmark: _Hlk97718287]32. Įgyvendinus Renginio programą ataskaita teikiama Šilutės rajono savivaldybės administracijos Švietimo, sporto ir kultūros skyriaus Kultūros poskyriui pagal Administracijos direktoriaus įsakymu patvirtintą formą per 30 kalendorinių dienų, bet ne vėliau kaip iki gruodžio 20 dienos.  
33. Už Projekto įgyvendinimą laiku ir kokybiškai, teisingą lėšų, numatytų lėšų naudojimo sutartyje, panaudojimą ir ataskaitų pateikimą nustatytais terminais atsako NVO, vykdančios projektą, vadovas įstatymų nustatyta tvarka. 
34. Jeigu iki einamųjų metų gruodžio 20 d. Projekto vykdytojas nepanaudoja visų gautų lėšų, nepanaudotas lėšas Projekto vykdytojas privalo grąžinti Centralizuotos buhalterijos skyriui iki gruodžio 22 d.
35. Projekto vykdytojas įsipareigoja informuoti visuomenę apie organizuojamą strateginį renginį.
36.  Jeigu Projekto vykdytojas (arba partneris, jei pirkimą vykdo Projekto partneris) yra perkančioji organizacija pagal Viešųjų pirkimų įstatymą (toliau – VPĮ), įgyvendinant veiklas privaloma vadovautis VPĮ nuostatomis, taikomomis perkant prekes ar paslaugas.
37. Išaiškėjus, kad lėšos buvo panaudotos ne pagal paskirtį, Projekto vykdytojas lėšas turi grąžinti į Sutartyje nurodytą Savivaldybės administracijos sąskaitą.
            38. Aprašo įgyvendinimo priežiūrą vykdo Kultūros poskyris. Nevyriausybinių organizacijų Strateginių renginių lėšų panaudojimo finansinę kontrolę vykdo Centralizuotos buhalterijos skyrius.


VI SKYRIUS
BAIGIAMOSIOS NUOSTATOS

         39. Šis Aprašas gali būti keičiamas ir papildomas Savivaldybės tarybos sprendimu.
         40. Kilę ginčai sprendžiami Lietuvos Respublikos įstatymų nustatyta tvarka.


________________________

















Šilutės rajono savivaldybės Nevyriausybinių organizacijų
strateginių kultūros renginių finansavimo ir konkurso      
organizavimo tvarkos aprašo priedas 

ŠILUTĖS RAJONO SAVIVALDYBĖS NEVYRIAUSYBINIŲ ORGANIZACIJŲ STRATEGINIŲ KULTŪROS RENGINIŲ FINANSAVIMO PARAIŠKA 

                                          Paraiškos užpildymo data:      m.    mėn.     d.

1. INFORMACIJA APIE PAREIŠKĖJĄ
	1.1. Organizacijos/viešosios įstaigos  pavadinimas
	

	1.2. Organizacijos/viešosios įstaigos   teisinė forma, įregistravimo data ir numeris
	

	1.3. Juridinio asmens kodas, adresas ir telefonas
	

	1.4. Banko pavadinimas ir kodas
	

	1.5. Atsiskaitomosios sąskaitos Nr.
	

	1.6. Organizacijos/viešosios įstaigos  vadovas / įgaliotas asmuo (vardas, pavardė, tel. Nr., el. paštas)
	

	1.7. Finansininkas (vardas, pavardė, tel. Nr., el.p.)
	



2. INFORMACIJA APIE STRATEGINĮ RENGINĮ
	2.1. Renginio pavadinimas.

	2.2. Įgyvendinimo data/os ir renginio vieta/os. 

	2.3. Trumpas (iki 1,5 lapo) renginio pristatymas:

	2.3.1. renginio autorystė, renginio svarba ir tęstinumas (trumpa istorija (iki 5 sakinių), konkreti išliekamoji vertė, numatomas atsinaujinančių ir (ar) naujų kultūros ir (ar) meno paslaugų ar produktų kūrimas (įvardinti konkrečiai));

	2.3.2. renginio meninė vertė bei konkrečiai įvardintų edukacinių programų atitikimas tematikai, jų skaičius; 

	2.3.3. viešinimas ir projekto rezultatų sklaida (renginio veiklų ir rezultatų viešinimas (įvardinti trumpai ir konkrečiai));

	2.3.4. planuojamas lankytojų/žiūrovų skaičius ir dalyvių skaičius;

	2.3.5. renginio sąmatos tikslingumas ir pagrįstumas (sąmatoje nurodytos išlaidos yra tiesiogiai susijusios su renginio organizavimu, detalizuotos, atitinka rinkos kainas, įvardyti renginio papildomi finansavimo šaltiniai, jų lėšų santykis).




3. RENGINIO SĄMATA
	Projektui įgyvendinti reikalinga suma (eurais)
	

	Iš Šilutės rajono savivaldybės prašoma suma (eurais)
	

	Išlaidų sąmata:

	Nr.
	Išlaidų pavadinimas
	Kaina (Eur)
	Kiekis
	Reikalinga suma (Eur)
	Iš Savivaldybės prašoma suma (Eur)

	1. 
	Tiesioginės vykdymo išlaidos (atlygis fiziniams asmenims pagal autorines, atlikėjo ir kitų atlygintinų  paslaugų sutartis, pagal verslo liudijimus ar individualios veiklos pažymėjimus):
	
	
	
	

	2.
	Kitos renginiui organizuoti būtinos
prekių ir paslaugų įsigijimo išlaidos (išskyrus ilgalaikį materialųjį ir nematerialųjį turtą):
	

	2.1.
	Scenos nuoma
	
	
	
	

	2.2.
	Apšvietimo ir įgarsinimo nuoma
	
	
	
	

	2.3. 
	Reklamos / spaudinių išlaidos
	
	
	
	

	2.4.
	Prizai, apdovanojimai
	
	
	
	

	2.5. 
	Medžiagų įsigijimas
	
	
	
	

	2.6.
	Kanceliarinės prekės
	
	
	
	

	2.7. 
	Kitos prekės (įrašyti)
	
	
	
	

	2.8. 
	Kitos paslaugos (įrašyti)
	
	
	
	



4. KITI FINANSAVIMO ŠALTINIAI
	Lietuvos kultūros tarybos lėšos (Eur)
	

	Kitų programų  lėšos (Eur)
	

	Rėmėjų lėšos (Eur)
	

	Lėšos gautos už bilietus (Eur)
	

	Nuosavos organizacijos lėšos (Eur)
	

	ES struktūrinių fondų lėšos (Eur)
	

	Kitos lėšos (įvardyti) (Eur)
	



5. PRIDEDAMI DOKUMENTAI
	Dokumento pavadinimas
	Psl. skaičius

	Užpildyta projekto paraiška
	

	Pareiškėjo (jei Pareiškėjas pirmą kartą teikia Paraišką) steigimo dokumentų (nuostatų / įstatų ir registracijos pažymėjimo kopijos), patvirtintos Pareiškėjo antspaudu, jei jis antspaudą privalo turėti, ir (arba) asmens, turinčio teisę veikti Pareiškėjo vardu, parašu. Jei pareiškėjui atstovauja ne vadovas – dokumento, patvirtinančio asmens teisę veikti pareiškėjo vardu, tinkamai patvirtinta originalo kopija.
	

	Dokumentai, įrodantys Projekto papildomą finansavimą (jei yra)
	

	Renginio organizatorių sąrašas (vardas, pavardė, kontaktai)
	

	Savanoriškos veiklos sutarčių kopijos (jei yra)
	

	Kiti dokumentai
	


	Tvirtinu, kad Paraiškoje pateikta informacija yra tiksli ir teisinga. Gavęs paramą įsipareigoju informuoti Šilutės rajono savivaldybės administraciją kaip vykdomas Projektas ir nustatytais terminais pateikti pagal patvirtintas formas Projekto įgyvendinimo ir lėšų panaudojimo ataskaitas.

Pareiškėjo vadovas / atsakingas asmuo    (parašas)
(Vardas, pavardė)

                                   AV (jei privaloma turėti)                
                                                         
Pareiškėjo finansininkas (Vardas, pavardė)
(parašas)

                                       
_______________________________



